Τάμτα

Πρώιμα Χρόνια

Γεννήθηκε στις 10 Ιανουαρίου 1981 σε ένα χωριό κοντά στην Τιφλίδα όπου και πέρασε τα παιδικά της χρόνια. Μεγάλωσε με τη μητέρα της (οι γονείς της είχαν πάρει διαζύγιο) και τον μικρότερο ετεροθαλή αδελφό της, Βλαντιμίρ (γενν. 1987). Από μικρή ηλικία έδειχνε ενδιαφέρον για τη μουσική αφού όταν ήταν μόλις πέντε ετών ξεκίνησε να τραγουδάει. Συμμετείχε σε παιδικά συγκροτήματα ενώ παράλληλα έκανε μαθήματα πιάνου και μπαλέτου.  
Τον Απρίλιο του 1995, όταν ήταν μόλις 14 ετών, παντρεύτηκε με τον κατά δύο χρόνια μεγαλύτερο φίλο της και λίγους μήνες αργότερα έφερε στον κόσμο την κόρη τους, Άννυ. Παράλληλα, συνέχισε τη φοίτηση της σε νυχτερινό σχολείο και έπειτα, με ιδιαίτερα μαθήματα, πέρασε στο Πανεπιστήμιο της Τιφλίδας. Μετά από έξι χρόνια γάμου, εκείνη ζήτησε διαζύγιο και εγκαταστάθηκε μόνιμα με την κόρη της στην Αθήνα, όπου ζούσαν ήδη η μητέρα και ο αδελφός της. Τα πρώτα χρόνια στην Ελλάδα ήταν δύσκολα και η ίδια βοηθούσε συχνά τη μητέρα της που καθάριζε σπίτια.

2003-2006: Super Idol & πρώτα βήματα

Το 2003 και αφότου έμαθε για τις οντισιόν του talent show "Super Idol" έλαβε μέρος, καταφέρνοντας τελικά να φτάσει μέχρι τον τελικό, όπου κέρδισε τη δεύτερη θέση. Την ίδια χρονιά, κυκλοφόρησε μαζί με τον νικητή του παιχνιδιού, Σταύρο Κωνσταντίνου, το CD single "Είσαι το άλλο μου μισό" σε συνεργασία με τη δισκογραφική εταιρία Minos EMI, το οποίο έγινε γρήγορα ραδιοφωνική επιτυχία. Την χειμερινή σεζόν 2004-2005 συνεργάστηκε με τους Γιώργο Νταλάρα και Αντώνη Ρέμο στο νυχτερινό κέντρο Αθηνών Αρένα.
Στις αρχές του 2006, κυκλοφόρησε (από τη Minos EMI) το πρώτο της άλμπουμ, με τίτλο "Tαmtα". Το πρώτο της τραγούδι, με τίτλο "Φταις", γνώρισε μεγάλη επιτυχία και ήταν βασισμένο στο Faraway της Gala, σε ελληνικούς στίχους του Ποσειδώνα Γιαννόπουλου. Από το ίδιο άλμπουμ ξεχώρισαν επίσης τα τραγούδια "Δεν τελειώνει έτσι η αγάπη" και το ντουέτο με τον Γρηγόρη Πετράκο "Είναι κρίμα". Παράλληλα, πραγματοποίησε live εμφανίσεις με τους Θάνο Πετρέλη, Κατερίνα Στανίση και Αποστολία Ζώη στον Απόλλωνα. Τον Μάιο της ίδιας χρονιάς, εμφανίστηκε στα Mad Video Music Awards με τον Mihai Traistaru και τραγούδησαν μαζί το τραγούδι "Tornero", το οποίο ήταν μια από τις μεγαλύτερες επιτυχίες εκείνου του καλοκαιριού. Επιπλέον, της δόθηκε και το βραβείο "Καλύτερη Πρωτοεμφανιζόμενη Καλλιτέχνης". To ίδιο καλοκαίρι, εμφανίστηκε με την Πέγκυ Ζήνα στο νυχτερινό μαγαζί Πολιτεία στην Θεσσαλονίκη ενώ το Νοέμβριο, ακολούθησαν εμφανίσεις στο νεανικό σχήμα του VOX  μαζί με τους Δόμνα Κουντούρη, Ησαΐα Ματιάμπα, Νίκο Μίχα, Γρηγόρη Πετράκο, Σοφία Στρατή και Ραλλία Χρηστίδου.
Ακόμα, το 2006, βραβεύτηκε ως η καλύτερη πρωτοεμφανιζόμενη τραγουδίστρια στα Μουσικά Βραβεία Αρίων ενώ η Audio Visual την επέλεξε ως μία από τις βασικές φωνές στην μεταγλωττισμένη έκδοση της παιδικής ταινίας "Arthur and the minimoys".

2007-2010: Eurovision, Αγάπησέ Με, Συνεργασίες & Διαφημιστικές καμπάνιες

Τον Ιανουάριο του 2007, η ΕΡΤ ανακοίνωσε την συμμετοχή της στον ελληνικό τελικό της Eurovision, με το τραγούδι "With Love" αλλά τελικά δεν νίκησε. Λίγο αργότερα, κυκλοφορεί το δεύτερο άλμπουμ της, με τίτλο "Αγαπησέ Με", στο οποίο υπήρχε και το "With Love". Από την συγκεκριμένο άλμπουμ, τα τραγούδια που έγιναν μεγάλες ραδιοφωνικές επιτυχίες ήταν το "Αγάπησε με" και το "Αγαπώ". 
Τον Μάιο, εμφανίζεται στα Mad VIdeo Music Awards και τραγουδά το "Relax, Take It Easy" μαζί με την επιτυχία της "Αγάπησε Με". ενώ εμφανίζεται και στο μαγαζί "Θάλασσα" στο πλευρό του Γιώργου Μαζωνάκη. Την χειμερινή σεζόν 2007-2008, πραγματοποιεί εμφανίσεις στο "Κέντρο Αθηνών" μαζί με τους Γιάννη Πλούταρχο, Αποστολία Ζώη και Γιάννη Βαρδή. Παράλληλα, ερμηνεύει το soundtrack της σειράς Λατρεμένοι μου Γείτονες, με τίτλο "Έλα στο ρυθμό". Το συγκεκριμένο σήριαλ σημείωσε μεγάλα ποσοστά ακροαματικότητας και το τραγούδι έγινε μεγάλη ραδιοφωνική επιτυχία.
Την ίδια εποχή, ερμηνεύει το τραγούδι "Μια στιγμή εσύ κι εγώ" για τη διαφημιστική καμπάνια της εταιρίας LACTA, ενώ γίνεται το πρόσωπο των SKECHERS και επιλέγεται να διαφημίσει τα προϊόντα της συγκεκριμένης εταιρίας. Τον Δεκέμβριο, επανακυκλοφορεί το album "Αγαπησέ Με" εμπλουτίζοντας το με τα δύο νέα της τραγούδια.
Το 2008, συμμετείχε στην εκστρατεία για την ίδρυση του πρώτου ογκολογικού νοσοκομείου. Επίσης, εμφανίζεται μαζί με τον Stereo Mike στα Mad VIdeo Music Awards και ερμηνεύουν το κομμάτι "Σ' Όποιον Αρέσει", το οποίο γίνεται μια από τις μεγαλύτερες επιτυχίες του καλοκαιριού. Επιπλέον, το καλοκαίρι  πραγματοποιεί live εμφανίσεις σε Ελλάδα και Κύπρο, ενώ την χειμερινή σεζόν 2008-2009 βρίσκονταν στο νυχτερινό κέντρο "Βοτανικός" με τους Γιώργο Μαζωνάκη και Νατάσα Θεοδωρίδου.
Στα μέσα του 2009 κυκλοφορεί το digital single της με τίτλο Κοίτα Με ενώ το ίδιο καλοκαίρι πραγματοποιεί μεγάλη καλοκαιρινή περιοδεία με τους Cabin 54 και τον Σεπτέμβριο βρίσκεται στη Θεσσαλονίκη στην Πύλη Αξιού live clubbing στο πλευρό του Γιώργου Μαζωνάκη.
Γίνεται η πρέσβειρα της εταιρείας καλλυντικών AVON για την εκστρατεία κατά του καρκίνου του μαστού για την περίοδο 2009 – 2010 ενώ παράλληλα ξεκινάει μια σειρά ιδιαίτερα επιτυχημένων εμφανίσεων με τον Σάκης Ρουβάς στην Αθήνα και αργότερα στην Θεσσαλονίκη. Στα μέσα του 2010 κυκλοφόρησε το τρίτο προσωπικό album της με τίτλο Θάρρος ή Αλήθεια. Τα τραγούδια που ξεχώρισαν είναι τα: Κοίτα Με, Φωτιά αλλά και το ντουέτο με τον Σάκη Ρουβά Θάρρος ή Αλήθεια.
Στα Mad Video Music Awards 2010, ερμήνευσε το τραγούδι Egoista, μαζί με τον Ησαία Ματιάμπα. Έτσι, το CD της λίγους μήνες αργότερα επανακυκλοφόρησε, περιέχοντας αυτή τη μεγάλη επιτυχία. Επιπλέον, την ημέρα των βραβείων Mad, η Τάμτα κέρδισε το βραβείο Καλύτερο Ντουέτο - Συνεργασία, με τον Σάκη Ρουβά.

Θέατρο, Τηλεόραση & Συνεργασίες

Το καλοκαίρι του 2010 πραγματοποιεί για ακόμα μια φορά μια μεγάλη καλοκαιρινή περιοδεία με τους Cabin 54. Την χειμερινή σεζόν 2010 – 2011 πρωταγωνίστηεσε στο πασίγνωστο musical RENT.
Τον Σεπτέμβριο 2010, έκανε μια guest εμφάνιση στην κωμική σειρά του Mega Η πολυκατοικία. Τον Φεβρουάριο του 2011, παρουσίασε μαζί με την Βίκυ Καγιά το πρώτο Fashion Music Project, το οποίο προβλήθηκε στον ΑΝΤ1 και στο MAD TV. Μέσα από αυτή την παρουσίαση, ακούστηκε αρκετά το τραγούδι της Τάμτα σε συνεργασία με τους Playmen, με τίτλο Tonight.
Στα Mad Video Music Awards 2011, ερμήνευσε την ελληνική έκδοση του γνωστού τραγουδιού Oblivion, ως Ζήσε το Απίστευτο. Το καλοκαίρι πραγματοποίησε μια μεγάλη περιοδεία σε όλη την Ελλάδα. Τον Σεπτέμβριο ξεκίνησε εμφανίσεις μαζί με τον Σάκη Ρουβά και την Ελένη Φουρέιρα στην Πύλη Αξιού της Θεσσαλονίκης. Τον Ιανουάριο 2012, ξεκίνησε εμφανίσεις μαζί με τον Γιώργο Μαζωνάκη στο Νάιτ, ενώ παράλληλα κυκλοφόρησε την νέα της επιτυχία Νιώσε την καρδιά όπου σε σύντομο χρονικό διάστημα γίνεται η μεγαλύτερη ραδιοφωνική επιτυχία της χώρας.
Το καλοκαίρι του 2012 έκανε μια μεγάλη περιοδεία σε Ελλάδα και Κύπρο μαζί με τους Cabin 54. Επιπλέον, κυκλοφορεί η καινούργια της επιτυχία Κοντά Σου, καταφέρνοντας να φτάσει την 1η θέση στα ραδιόφωνα. Την χειμερινή σεζόν 2012 - 2013 ξεκινά εμφανίσεις στο Fantasia, στο πλευρό του Νίκος Βέρτης.

Νέες συνεργασίες & The X - Factor

Το 2013 κυκλοφορεί το καινούργιο της κομμάτι Πάρε Με, σε μουσική και στίχους από τον τραγουδιστή Μιχάλη Κουινέλη του συγκροτήματος Stavento. Παράλληλα εμφανίζεται στο 3ο MadWalk by Coca Cola Light - The Fashion Music Project, ερμηνεύοντας την νέα της επιτυχία με το κομμάτι I Love It. Τον Ιούνιο 2013 εμφανίζεται στα Mad Video Music Awards μαζί με τον Μηδενιστή τραγουδόντας την νέα τους μεγάλη επιτυχία, Σ' αγαπάω.
Την χειμερινή σεζόν 2013 - 2014 εμφανίζεται στο μαγαζί Teatro Music Hall μαζί με τους Πάολα, Παντελής Παντελίδης και Stan. Τον Μάρτιο 2014, τραγούδησε στο ελληνικό τελικό της Eurovision το κομμάτι Σωκράτη, εσύ Superstar μαζί με την Ελπίδα, γιορτάζοντας τα 40 χρόνια συμμετοχής της χώρας στον θεσμό. Τον Απρίλιο του ίδιου έτους, εμφανίστηκε στο 4ο MadWalk by Coca Cola Light - The Fashion Music Project, ερμηνεύοντας τη νέα της επιτυχία Always Broken μαζί με την Xenia Ghali. Το κομμάτι αυτό κυκλοφόρησε πρώτα στα ελληνικά με τίτλο Γεννήθηκα Για Σένα.
Τον Απρίλιο του 2016 ήταν κριτής στο μουσικό talent show The X - Factor της Ελλάδας. Τον Απρίλιο του 2017 θα είναι ξανά κριτής στο ίδιο σόου, μαζί με τον Γιώργο Μαζωνάκη, τον Γιώργο Παπαδόπουλο και τον Μπάμπη Στόκα.

Διαγωνισμός Τραγουδιού Eurovision 2019

Στις 21 Δεκεμβρίου 2018 ανακοινώθηκε από τον κυπριακό ραδιοτηλεοπτικό φορέα ΡΙΚ η εκπροσώπηση της Κύπρου από την Τάμτα, στον Διαγωνισμό Τραγουδιού Eurovision 2019, με το τραγούδι "Replay", σε στίχους του Άλεξ Παπακωνσταντίνου.
Συμμετείχε αρχικά στον 1ο Ημιτελικό που έγινε στις 14 Μαΐου 2019, λαμβάνοντας την 8η θέση κι έπειτα στον τελικό στις 18 Μαΐου 2019, λαμβάνοντας την 13η θέση.

Προσωπική ζωή

Τον Απρίλιο του 1995, σε ηλικία 14 ετών, παντρεύτηκε με έναν επίσης Γεωργιανό, δύο χρόνια μεγαλύτερο της και λίγους μήνες αργότερα (στις 10 Νοεμβρίου 1995), γεννήθηκε η κόρη τους, Άννυ. Ο γάμος τους κράτησε έξι χρόνια.
Από το 2004 μέχρι το 2010 είχε δεσμό με τον μουσικό Γρηγόρη Πετράκο ενώ από τα μέσα του 2015 μέχρι σήμερα, έχει σχέση με τον επιχειρηματία Πάρι Κασιδόκωστα.